Aga muidu on briti koomiku Richard Ayoade' (Maurice Moss "IT-osakonnas") film ju päris tore debüüt. Loo keskmes on potisoenguga Oliver, mereäärses sumbunud kolkas elav koolipoiss, kelle armuvaevu nipsaka püromaani Jordana (Yasmin Paige) pärast süvendab vanemate  abielukriis. Võrratult hall tandem, mamma Jill (Sally Hawkins) ja papa Lloyd (Noah Taylor), piinleb Oliveri valvsa pilgu hinnangul seksipõuas. Ning pole ime, et kui naabrusesse kolib Jilli kunagine peika, karismaatiline eneseabiguru Graham Purvis (Paddy Considine), on pahandus majas.